
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3
U    I M E    R E P U B L I K E     H R V A T S K E

R J E Š E N J E

	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu predlagatelja Financijske Agencije Regionalni centar: Rijeka, F. Kurelca 8, za otvaranje stečajnog postupka nad dužnikom trgovačkim društvom ŠIMAC TRANSPORT društvo za prijevoz i usluge s ograničenom odgovornošću, Rijeka, Baretićevo 13/10, OIB 33460328308, kojega zastupa opunomoćenik Mladen Seršić odvjetnik u Rijeci, Zagrebačka 16, dana 10. studenoga 2016. godine

r i j e š i o    j e

I. Obustavlja se stečajni postupak nad dužnikom ŠIMAC TRANSPORT društvo za prijevoz i usluge s ograničenom odgovornošću, Rijeka, Baretićevo 13/10, OIB 33460328308.

II. Nalaže se Financijskoj agenciji da oslobodi sredstva zaplijenjena na temelju čl.112. st.1. Stečajnog zakona u visini od 5.000,00 kn.

III. Ročište zakazano za dan 25. studenoga 2016. godine u 11,00 sati otkazuje se kao bespredmetno. 

Obrazloženje

Financijska agencija, Regionalni centar Rijeka podnijela je ovome sudu 15. ožujka 2016. godine prijedlog za otvaranje stečajnog postupka nad dužnikom ŠIMAC TRANSPORT društvo za prijevoz i usluge s ograničenom odgovornošću, Rijeka, Baretićevo 13/10, OIB 33460328308 (dalje: dužnik) temeljem čl.110. st.1. Stečajnog zakona (Narodne novine, br. 71/15, dalje: SZ-a). 
Predlagatelj je u prijedlogu naveo da dužnik na dan 08. ožujka 2016. godine u Očevidniku redoslijeda osnova za plaćanje u neprekinutom razdoblju  od 120 dana ima evidentirane neizvršene osnove za plaćanje u ukupnom iznosu od 75.644,58 kn u koji iznos je uračunata i kamata i naknada Financijske agencije za provedbe ovrhe, da dužnik ima četiri zaposlenika. 
Predlagatelj je podnio sudu potvrdu Financijske agencije od 09. studenoga 2016. godine (list 19-21 spisa) iz koje je razvidno da dužnik na dan 09. studenoga 2016. godine u Očevidniku redoslijeda osnova za plaćanje nema nepodmirenih evidentiranih obveza. 
Slijedom navedenoga, a temeljem čl.128. st.9. SZ-a valjalo je postupak obustaviti i riješiti kao u točki I. izreke rješenja. 
	Kako je postupak obustavljen, temeljem čl. 112. st.7. SZ-a odlučeno je kao u točki II. izreke rješenja. 
	 
U Rijeci, 10. studenoga 2016. godine
                                                                                         Sudac
Daniela Korlević  
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi istekom osmoga dana od dana objave pismena na mrežnoj stranici e-Oglasna ploča suda, u dva primjerka, a o žalbi odlučuje Visoki trgovački sud Republike Hrvatske. 



DNA:
- predlagatelju
- FINA RIJEKA 
- dužniku po opun. Mladen Seršić
- e-Oglasna ploča 

U Rijeci, 10.11.2016.g.

sudac
Daniela Korlević

